# விக்கிப்பீடியா:தமிழ் விக்கிப்பீடியா தரக் கண்காணிப்பு/2007

## ஆகஸ்ட்டு 2007க்கான விக்கித் தர அளவீடுகள்

எந்த ஒரு நெடுங்குழுவின் அடிப்படையிலும் ஏறுவரிசை இறங்குவரிசையாக வரிசைப்படுத்திப் பார்க்க வசதியுள்ள அட்டவணை. *தமிழே முன் நிற்பதைக் காணலாம்* (கட்டுரை எண்ணிக்கையைத் தவிரவும், சொற்கள் எண்ணிக்கையில் வங்காளிக்கு அடுத்து நிற்பதும் தவிர). தமிழ் 43 மெகா 'பைட். வங்காளி 38 மெகா 'பைட். கன்னடமும், மலையாளமும் நல்ல முறையில் முன்னேறி வருகின்றன.--செல்வா 13:40, 5 அக்டோபர் 2007 (UTC) இப்பொழுது மலையாளமும், கன்னடமும் பட்டியலில் சேர்ந்துள்ளன. நன்றாக வளர்ச்சி பெறும் இந்திய விக்கிகளில் வரிசைப்படி முதலில் தமிழ், அடுத்தாற்போல மலையாளம், கன்னடம், வங்காளி என்பது *என் கணிப்பு*. நேபாள, மணிப்புரி மொழிகளையும், மராட்டி, இந்தி, தெலுங்கு மொழிகளையும் நான் தரமான வளர்ச்சியாக நினைக்கவில்லை (கட்டுரை எண்ணிக்கையைப் பார்த்து மயங்காலாகாது). என் கணிப்பு தவறாக இருக்கலாம், ஆனால் ஓரளவிற்கு அவர்கள் ஆக்கியிருக்கும் "கட்டுரை"களைக் பார்த்து புரிந்துகொண்டதைக் கணக்கில் கொண்டே என் "கணி"ப்பைப் பற்றிய முன்கருத்தை வைக்கின்றேன். இது பற்றி சற்று விரித்தும் எழுத இயலும்.--செல்வா 15:38, 5 அக்டோபர் 2007 (UTC)  
தர அளவீட்டுப் புள்ளிக்குறிப்புகளை, விக்கிப்பீடியா நிறுவனம் தருகின்றது. இங்கே பார்க்கவும் --செல்வா 14:01, 5 அக்டோபர் 2007 (UTC)  
| மொழி | Off count | > 200 Char | Mean edits | Mean bytes | Length 0.5K | Length 2K | Size | Word | image |
| --- | --- | --- | --- | --- | --- | --- | --- | --- | --- |
| தமிழ் | 11 k | 11 k | 10 | 1328 | 75% | 13% | 43 MB | 1.7 M | 4.3 k |
| வங்காளி | 16 k | 8.7 k | 7.4 | 810 | 39% | 6% | 38 MB | 1.9 M | 4.2 k |
| மராத்தி | 12 k | 3.8 k | 7.8 | 480 | 20% | 4% | 19 MB | 0.838 | 2.3 k |
| தெலுங்கு | 36 k | 8.3 k | 3.4 | 341 | 9% | 2% | 32 MB | 1.5 M | 0.384 |
| இந்தி | 13 k | 5.4 k | 6.1 | 514 | 17% | 4% | 24 MB | 1.2 M | 1.4 k |
| மலையாளம் | 3.7 k | 3.4 k | 12.6 | 2223 | 73% | 28% | 24 MB | 0.844M | 2.4 k |
| கன்னடா | 4.6 k | 3.9 k | 6.6 | 1083 | 48% | 9% | 14 MB | 0.618 | 1.4 k |  
இந்திய மொழிகளுள் தமிழே முன் நின்றாலும், நாம் இன்னும் விரைவாகவும் தரமாகவும் வளர வேண்டும்.--செல்வா 13:37, 5 அக்டோபர் 2007 (UTC)  
இந்திய மொழிகளுள் தரத்தைப் பொறுத்தவரையில் தமிழ் தொடர்ந்தும் முன்னணியில் இருந்து வருவதையிட்டு மகிழ்ச்சி. இந்நிலையை நாம் மேலும் வலுப்படுத்திச் செல்லலாம் என்பதில் எனக்கு நம்பிக்கை உண்டு. பிற இந்திய மொழி விக்கிப்பீடியாக்கள் பற்றிய செல்வாவின் கணிப்புச் சரியானதுதான். கட்டுரை எண்ணிக்கையில் முன்னணியில் இருப்பவற்றின் ஏனைய முக்கிய புள்ளிவிபரங்கள் இதனைத் தெளிவாகக் காட்டுகின்றன. மலையாள விக்கி சரியான திசையில் வளர்கிறது எனத் தோன்றுகிறது. ஒப்பீட்டளவில் தமிழ் நல்ல நிலையில் இருந்தாலும், இதன் வளர்ச்சியின் அண்மைக் காலப் போக்குக் குறித்துப் பயனர்கள் கவனத்துக்கு எடுத்துக் கொள்ள வேண்டுமென்று கேட்டுக்கொள்கிறேன்.
கீழேயுள்ள அட்டவணை சில ஆகஸ்ட் 2007 வரையான புள்ளிவிபரங்களின் பகுப்பாய்வுத் தகவல்களைத் தருகிறது.
| புதிய
விக்கிபீடியர் | 5.8 | 6.7 | 3 | 2 | 2 |  |
| --- | --- | --- | --- | --- | --- | --- |
| செயல்படும்
விக்கிபீடியர் | 31.1 | 26.3 | 34 | 25 | 37 |  |
| தீவிர
பங்களிப்பாளர் | 12.2 | 10.7 | 13 | 9 | 9 |  |
| புதிய கட்டுரைகள்
/நாள் | 21.8 | 14.7 | 7 | 6 | 10 |  |
| ஒரு கட்டுரைக்கான
தொகுப்பு | 8.8 | 8.8 | 8.8 | 9.0 | 9.2 |  |
| தரவுத்தள
வளர்ச்சிவீதம் | 10.1% | 14.5% | 2.6% | 5.1% | 4.9% | } |
இதன்படி செயல்படும் விக்கிபீடியர் எண்ணிக்கை, ஒரு கட்டுரைக்கான தொகுப்புக்களின் எண்ணிக்கை என்பன ஓரளவு வளர்ச்சியைக் காட்டினாலும், புதிய விக்கிபீடியர் சேர்க்கை, தீவிரமாகப் பங்களிப்பவர் எண்ணிக்கை, புதிய கட்டுரைகளின் எண்ணிக்கை, தரவுத்தள வளர்ச்சி வீதம் என்பவற்றில் குறிப்பிடத்தக்க வீழ்ச்சி காணப்படுகிறது. இவை கடந்த 15 மாதங்களில் காணப்படும் மிகக் குறைந்த அளவுகளாகும். செல்வா கொடுத்துள்ள அட்டவணையிலிருந்து 0.5 கி.பைட்டுகளுக்கு மேற்பட்ட கட்டுரைகள் 1% மட்டுமே அதிகரித்து 75% த்தை எட்டியுள்ளன என அறிய முடிகிறது. ஆனால், 2.0 கி.பைட்டுகளுக்கு மேற்பட்டவை எவ்வித அதிகரிப்பும் இல்லாமல் 13% இலேயே உள்ளது. இத் தகவல்கள், தமிழ் விக்கிப்பீடியாவில் செயற்பாடுகளின் வேகம் சிறிது குறைவடைந்து உள்ளதையே காட்டுகின்றன. வரும் மாதங்களில் இந்நிலை மாறும் என எதிர்பார்ப்போம். Mayooranathan 20:37, 5 அக்டோபர் 2007 (UTC)